Féð safnaðist í átakinu „ Út að borða fyrir börnin “ sem stóð frá 15. febrúar til 15. mars sl . Með kaupum á tilteknum réttum , tryggðu viðskiptavinir að hluti af verði þeirra rynni til verndar barna í gegnum mannréttindasamtök barna , Barnaheill – Save the Children á Íslandi . Alls tóku fimmtán veitingastaðir þátt í verkefninu ; American Style , Caruso , Dominos , Eldsmiðjan , Greifinn , Hamborgarabúllan , Hamborgarafabrikkan , KFC , Nauthóll , Pítan , Saffran , Serrano , Subway , Taco Bell og Quiznos . Sem fyrr segir söfnuðu veitingastaðirnir 3.759.913 krónur sem renna beint til verkefna sem snúa að verndun barna gegn ofbeldi . Barnaheill – Save the Children á Íslandi þakka þessum veitingastöðum og viðskiptavinum þeirra fyrir stuðninginn . Börn eru gullmolar , fjársjóður hverrar þjóðar . Það er hlutverk hinna fullorðnu að gæta þess að hvert og eitt barn fá tækifæri til að skína . Því miður er staðreynd að ofbeldi gegn börnum viðgengst á Íslandi og tekur á sig margvíslegar myndir ; líkamlegt ofbeldi , andlegt ofbeldi , heimilisofbeldi , kynferðislegt ofbeldi , einelti og vanræksla . Barnasáttmáli Sameinuðu þjóðanna er sá sáttmáli sem staðfestur hefur verið af flestum þjóðum eða 192 , og var fullgiltur á Íslandi árið 1992 . Eitt af grundvallargildum Barnasáttmálans er vernd barna og réttur þeirra til lífs .